## **Avtale om formidlingssalg av kunst**

**1. Parter**   
Mellom ........................................................... (heretter Galleriet) og

........................................................... (heretter Kunstneren) er det inngått følgende

avtale:

**2. Avtalens** **omfang**   
Galleriet påtar seg på Kunstnerens vegne og i Kunstnerens navn å formidle salg

av de kunstverk som fremgår av den daterte og signerte fortegnelsen som er

vedlegg til denne avtalen. Avtalen omfatter uansett alle overleverte kunstverk fra

Kunstneren til Galleriet.

Fortegnelsen over kunstverk som Galleriet skal selge på vegne av Kunstneren skal

fornyes minst ...... gang(er) i uken/måneden/året (stryk det som ikke passer), og

etter hver gang Kunstneren har hatt en utstilling i Galleriet.

**3. Avtalens** **varighet**

**3.1.A** **Tidsubestemt avtale**:

Avtalen gjelder fra undertegnelsen av denne avtalen til en av partene skriftlig sier

den opp med ...... måned(er)s varsel, til opphør ved utløpet av en kalendermåned.

**3.1.B** **Tidsbestemt avtale**:

Avtalen gjelder fra ............... (dato) og opphører uten oppsigelse ............... (dato).

Muligheter for oppsigelse ved tidsbestemt avtale: (Velg ett alternativ)

Avtalen er uoppsigelig i avtaleperioden.

I avtaleperioden kan avtalen skriftlig sies opp av hver

av partene med ...... måned(er)s varsel, til opphør ved

utløpet av en kalendermåned.

**3.2.** Etter avtalens opphør skal eventuelt usolgte kunstverk returneres til Kunst-

neren på adresse .......................................................................... for Galleriets

regning og risiko snarest mulig og senest innen ...... måned(er)/uke(r)/ dager (stryk

det som ikke passer) etter at avtalen opphører. Galleriet skal gi Kunstneren rimelig

varsel før leveringen. Kunstneren plikter å motta returnerte kunstverk på den

oppgitte adressen, eller å dekke Galleriets merkostnader ved levering på annet

enn avtalt sted.

**4. Pris**

Kunstverkene skal selges til den pris som er fastsatt av Kunstneren og Galleriet i

samarbeid. Prisen skal angis ved hvert enkelt kunstverk i den vedlagte forteg-

nelsen. Galleriet er forpliktet til å selge kunstverkene til den fastsatte pris, men kan

yte en rabatt på maksimalt 10 % uten at Kunstneren orienteres. Rabatter opp til 10

% trekkes fra kunstverkets salgspris før Galleriets provisjon trekkes fra. Rabatter

eller endringer av den fastsatte prisen utover dette krever skriftlig samtykke fra

Kunstneren.  
  
**5. Kunstnerens rettigheter og** **plikter**

**5.1.** Kunstneren beholder eiendomsretten til kunstverkene frem til de er solgt og

oppgjør er mottatt av galleriet.

**5.2.** Kunstneren har rett til å få opplyst kjøperens navn.

**5.3.** Kunstneren kan ikke kreve tilbakelevering av kunstverkene mens avtalen løper

uten Galleriets samtykke.

**5.4.** I avtaleperioden er Kunstneren forpliktet til å betale galleriet provisjon i

henhold til pkt. 7 for salg av kunstverk som omfattes av denne avtalen.

**6. Galleriets** **rettigheter og** **plikter**

**6.1.** Galleriet har ansvaret og risikoen for kunstverk i sin varetekt så lenge avtale-

forholdet varer og frem til overlevering etter pkt.3.2, og forplikter seg til å ta

forsvarlig vare på kunstverkene.

**6.2.** Galleriet har ansvar for å forsikre kunstverkene mot tyveri og skade så lenge

de er i Galleriets varetekt, men ikke lenger enn avtalt tidspunkt for tilbakelevering

etter pkt. 3. Galleriet har i tillegg ansvar for forsikring ved transport av kunstverk,

med mindre transporten foregår utenfor Galleriets kontroll.

**6.3.** Galleriet plikter å gjøre kunstverkene tilgjengelige og synlige for potensielle

kjøpere.

**6.4.** Ved salg av kunstverk skal Galleriet ikke overlevere verk til kjøper uten

samtidig økonomisk oppgjør. Galleriet har ansvar for å videreformidle Kunstnerens

andel av salgssummen på vegne av kjøper.

**6.5.** Ved salg av kunstverk skal Galleriet straks, og senest 10 dager etter salget,

orientere Kunstneren om salget. Utbetaling til Kunstneren skal skje senest ......

dager etter oppgjør fra kjøper. Salgsoversikter skal utarbeides og sendes Kunst-

neren hver ...... måned, minimum en gang i året.

**6.6.** Galleriet har ansvar for innkreving og innsending av kunstavgift etter

kunstavgiftsloven.

**6.7.** Galleriet har rett til å gjengi og offentligjøre avbildninger av kunstverk som

omfattes av fortegnelsen uten vederlag til Kunstneren i forbindelse med konkret

markedsføring av Kunstneren eller kunstverkene. Galleriet har ikke rett til å

formidle salg av opphavsrettigheter.   
  
**7. Provisjon**

Galleriet har rett til provisjon med ...... % av avtalt kjøpesum. Galleriets utgifter skal

i sin helhet dekkes av provisjonen med mindre annet er skriftlig avtalt mellom

partene.  
  
**8. Opphavsrettigheter**   
Denne avtalen medfører ingen innskrenkninger i Kunstnerens rettigheter etter

Åndsverkloven utover det som følger av pkt 6.7.   
  
**9. Endringer** **eller tillegg til** **avtalen**   
Avtaler partene endringer eller tillegg til denne avtalen, skal endringen eller

tillegget føres inn på et endringsbilag som vedlegges. Endringsbilaget går foran

den generelle avtaleteksten når begge parter har signert på bilaget.

Denne avtalen er signert i to eksemplarer, ett til hver av partene.

Sted og dato: Sted og dato:

**Galleriets underskrift** **Kunstnerens underskrift**

### **Liste over kunstverk galleriet kan formidle salg av**

**FORTEGNELSE OVER KUNSTVERK FRA**

........................................................ (Kunstner) til ................................................................. (Galleri)   
  
**Tittel** **Prod. år** **Teknikk** **Størrelse** **Pris**

**1.**

**2.**

**3.**

**4.**

**5.**

**6.**

Dato: ................ Sted: ................................

................................................. (Signatur Kunstner) ............................................. (Signatur Galleri)